Új műsorterjesztési platformok – változó televíziózás a médiajog szemszögéből
Dr. Koltay András
Médiatanács

Az internet és a „hagyományos” televíziózás egyesülése a konvergencia megállíthatatlan folyamatának egy újabb állomása, mely magával hozza az üzleti modellek újragondolását, a piaci értéklánc átrendeződését, bővülését, új szűk keresztmetszetek megjelenését. A folyamat számos kihívást tartogat mind a piaci szereplők, mind a szabályozó számára. A médiaszolgáltatók egyre inkább szembesülnek a szabályozás hatálya alá sok esetben nem tartozó over-the-top szolgáltatások által támasztott versennyel, valamint az új műsorterjesztési platformok által támasztott kihívásokkal (hozzáférés, tartalom integritás, szabványok hiánya). Ugyanígy, a műsorterjesztők is üzleti modelljük újragondolására kényszerülhetnek, amennyiben már nem lesznek „megkerülhetetlenek” a televízió képernyőjéhez való hozzáférésben. A konvergens „médiavilág” problémáira már a szabályozás is felfigyelt, melyet jól jelez az Európai Unió fokozott aktivitása is a témában.